ai4bharat/Pralekha huggingface dataset:
సాంస్కృతిక మంత్రిత్వ శాఖ
సూపర్-40 జాబితాలో భారత్
రాన్ ఆఫ్ కచ్లోని హరప్పా నగరం ‘ధోలావీరా’కు యునెస్కో ప్రపంచ వారసత్వ గుర్తింపుపై
కేంద్ర సాంస్కృతిక-పర్యాటక.. ‘డోనియర్’ శాఖల మంత్రి జి.కిషన్రెడ్డి పత్రికా ప్రకటన
గుజరాత్ రాష్ట్రం రాన్ ఆఫ్ కచ్పరిధిలోని హరప్పా నగరం ‘ధోలావీరా’కు ఐక్యరాజ్య సమితి విద్యా-శాస్త్ర-సాంస్కృతిక సంస్థ  ప్రపంచ వారసత్వ సంపదగా గుర్తింపునిచ్చింది. ఈ నేపథ్యంలో కేంద్ర సాంస్కృతిక-పర్యాటక, ఈశాన్యప్రాంత అభివృద్ధి  శాఖల మంత్రి జి.కిషన్రెడ్డి ఈ సమాచారాన్ని ఒక పత్రికా ప్రకటన ద్వారా పంచుకున్నారు. కొద్దిరోజుల కిందట తెలంగాణలోని ములుగు జిల్లా పాలంపేటలోగల  రుద్రేశ్వర ఆలయం భారతదేశంలోని 39వ ప్రపంచ వారసత్వ కేంద్రంగా గుర్తింపు పొందిన నేపథ్యంలో తాజాగా ‘ధోలావీరా’ ఆ జాబితాలో 40వ స్థానంలోకి చేరింది. ఈ సందర్భంగా... “యునెస్కో ప్రపంచ వారసత్వం సంపద జాబితాలో నేడు ‘ధోలావీరా’ 40వ స్థానం పొందిన విషయాన్ని నా సహ పౌరులతో పంచుకోవడం నాకెంతో గర్వకారణం. భారత కీర్తికిరీటంలో ఇది మరొక కలికి తురాయి” అని శ్రీ కిషన్రెడ్డి తన ఆనందాన్ని ట్విట్టర్ ద్వారా భారతీయులందరితో పంచుకున్నారు.
ఈ ప్రతిపాదనకు ఆమోదముద్ర పడిన నేపథ్యంలో ప్రపంచ వారసత్వ సంపద జాబితాలోగల భారతదేశంలోని ప్రదేశాల సంఖ్య 40కి చేరింది. వీటిలో 32 సాంస్కృతిక, 7 సహజ, 1 మిశ్రమ సంపదలున్నాయి. ఈ మేరకు ప్రపంచంలో 40 అంతకుమించి ప్రపంచ వారసత్వ సంపద ప్రదేశాలుగల ఇటలీ, స్పెయిన్, జర్మనీ, చైనా, ఫ్రాన్స్ దేశాల సరసన భారత్ స్థానం సంపాదించింది. భారతదేశం 2014 నుంచి మొత్తం 10 ప్రపంచ వారసత్వ సంపద ప్రదేశాలను ఆ జాబితాలో చేర్చిందని కూడా మంత్రి తన ట్వీట్లో పేర్కొన్నారు. భారతీయ సంస్కృతి-వారసత్వాలను, భారత జీవనశైలిని ప్రపంచానికి చాటడంపై ప్రధానమంత్రి ప్రదర్శిస్తున్న దీక్ష, పట్టుదలలకు ఇది నిదర్శనమని ఆయన అన్నారు. ఈ మేరకు “ఇది భారతదేశం... ముఖ్యంగా గుజరాత్ ప్రజలు గర్వించదగిన రోజు... భారతదేశం 2014 నుంచి 10 ప్రపంచ వారసత్వ సంపద ప్రదేశాలను- అంటే... మొత్తంలో నాలుగోవంతును ఆ జాబితాలో చేర్చింది. భారతీయ సంస్కృతి-వారసత్వాలను, భారత జీవనశైలిని ప్రపంచానికి చాటడంపై ప్రధానమంత్రి ప్రదర్శిస్తున్న దీక్ష, పట్టుదలలకు ఇదే తిరుగులేని నిదర్శనం” అని ట్వీట్ చేశారు.
సహకార మంత్రిత్వ శాఖ
సహకార సంఘాలపై పన్ను
బడ్జెట్ 2023-24 ప్రకటనకు అనుగుణంగా, దిగువ పేర్కొన్న ఆదాయపు పన్ను సంబంధిత ప్రయోజనాలను సహకార సంఘాలకు ప్రతిపాదించడం జరుగుతున్నదిః
నూతనంగా, అంటే, 01.04.2023న కానీ లేదా ఆ తర్వాత ఏర్పాటైన సహకార సంఘాలు తమ ఉత్పత్తిని లేదా తయారీని 31.03. 2024 నాటికి ప్రారంభించి, ఏ నిర్దేశిత ప్రోత్సాహకాన్ని లేదా రాయితీని పొందని సందర్భంలో నూతన ఉత్పత్తి కంపెనీలకు అందుబాటులో ఉన్నట్టుగా 15 శాతం రాయితీ రేటుతో పన్నును చెల్లించే అవకాశాన్ని అనుమతించేందుకు ప్రతిపాదించడం జరిగింది. ఈ ప్రకటన ఉత్పత్తి/ తయారీ కార్యకలాపాలలో నిమగ్నమైన నూతన సహకార సంఘాలకు లాభాన్ని చేకూరుస్తుంది.
చక్కెర సహకార సంఘాలకు, 2016-17 మదింపు సంవత్సరానికి ముందు సంవత్సరాలలో, చెరకు కొనుగోలుపై చేసిన వ్యయంపై రాయితీని క్లెయిమ్ చేసినట్లైతే, అటువంటి తగ్గింపును అనుమతించిన తర్వాత ప్రభుత్వం నిర్ణయించిన లేదా ఆమోదించిన ధర మేరకు ముందు సంవత్సరాల మొత్తాన్ని తిరిగి లెక్కిస్తారు. ప్రభుత్వం తీసుకున్న ఈ నిర్ణయం వల్ల చక్కెర సహకార సంఘాలకు పన్ను ఆసలు మొత్తంలో.10,000 కోట్ల ప్రయోజనాన్ని చేకూరుస్తుంది. ఈ ప్రయోజనం కోసం రాయితీకి అర్హులైన అన్ని చక్కెర సహకార సంఘాలు తగిన విధంగా మదింపు అధికారిని సంప్రదించవలసి ఉంటుంది.
ప్రాథమిక వ్యవసాయ సహకార సంఘాలు , ప్రాథమిక సహకార వ్యవసాయ & గ్రామీణాభివృద్ధి బ్యాంకులు  ప్రతి సభ్యునికి రూ.2 లక్షల మేరకు అధిక పరిమితితో నగదు డిపాజిట్లను, నగదు రూపంలో రుణాలను ఇచ్చేందుకు అవకాశాన్ని కల్పించారు.
సహకార సంఘాలకు నగదు ఉపసంహరణపై టిడిఎస్ కోసం రూ.3 కోట్ల అత్యధిక పరిమితిని నిర్దేశించారు.
అలాగే, ఆర్ధిక సంవత్సరం 2022-23లో, సహకార సంఘాలకు దిగువన పేర్కొన్న పన్ను ప్రయోజనాలను అందించడం జరిగిందిః
మినిమమ్ ఆల్టర్నేట్ టాక్స్ లో తగ్గింపుః సహకార సంస్థలకు ఎంఎటి ని 18.5% నుంచి 15%కి తగ్గించడం జరిగింది.
సహకార సంఘాలపై సర్చార్జి తగ్గింపుః దాదాపు రూ.1 నుంచి 10 కోట్ల ఆదాయం ఉన్న సహకార సంస్థలకు సర్చార్జిని 12% నుంచి 7%కి తగ్గించడం జరిగింది.
ఈ విషయాన్ని సహకార మంత్రి శ్రీ అమిత్ షా రాజ్యసభలో అడిగిన ఒక ప్రశ్నకు ఇచ్చిన లిఖితపూర్వక జవాబులో పేర్కొన్నారు.
జల శక్తి మంత్రిత్వ శాఖ
విదేశీ ఆర్థిక సహాయంతో చేపట్టే ఆనకట్ట మెరుగుదల మరియు పునరావాస పథకం రెండో దశ కు, అలాగే మూడో దశ కు ఆమోదం తెలిపిన మంత్రిమండలి
ప్రపంచ బ్యాంకు, ఆసియా మౌలిక సదుపాయల కల్పన పెట్టుబడి బ్యాంకు ల ఆర్థిక సహాయంతో చేపట్టే డ్యామ్ రిహాబిలిటేషన్, ఇంప్రూవ్ మెంట్ ప్రాజెక్ట్  రెండో దశ, మూడో దశ లకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల కేబినెట్ కమిటీ  సమావేశం ఆమోదం తెలిపింది. దేశవ్యాప్తంగా ఎంపిక చేసిన ఆనకట్టల భద్రతతో పాటు, ఆ ఆనకట్టల నిర్వహణ సంబంధిత పనితనాన్ని మెరుగుపరచడానికి వ్యవస్థవారీ నిర్వహణ విధానంతో కూడిన సంస్థాపరమైన పటిష్టీకరణను దృష్టి లో పెట్టుకొని ఈ ప్రాజెక్టు ను అమలు చేయాలని సంకల్పించారు.
ఈ ప్రాజెక్టు వ్యయం 10,211 కోట్ల రూపాయలు. ఈ ప్రాజెక్టును 10 సంవత్సరాల కాలంలో- 2021 ఏప్రిల్ మొదలుకొని 2031 మార్చి నెల మధ్య కాలంలో - అమలు చేయడం జరుగుతుంది. ఒకవేళ మరీ జాప్యం అయిన పక్షంలో, మరో రెండు సంవత్సరాల కాలాన్ని కూడా లెక్క లోకి తీసుకొంటారు. అంటే, ఒక్కొక్క దశ కు ఆరు సంవత్సరాల కాలం ఉంటుంది. మొత్తం ప్రాజెక్టు వ్యయంలో 7,000 కోట్ల రూపాయల నిధులు బయటి నుంచి అందితే, మిగిలిన 3,211 కోట్ల రూపాయల వ్యయాన్ని సంబంధిత అమలు సంస్థలు  భరించవలసి ఉంటుంది. కేంద్ర ప్రభుత్వం వంతుగా 1,024 కోట్ల రూపాయల రుణం రూపంలో, 285 కోట్ల రూపాయలు సెంట్రల్ కంపోనెంట్ రూపంలో ఇవ్వనుంది.
డిఆర్ఐపి రెండో దశ, మూడో దశ ఈ లక్ష్యాలను సాధించడం కోసం ఉద్దేశించారు:
i. ఎంపిక చేసిన ప్రస్తుత ఆనకట్టల పనితనాన్ని, భద్రతను స్థిర ప్రాతిపదికన మెరుగుపరచడం.
ii. కేంద్ర స్థాయిలోను, భాగస్వామ్య రాష్ట్రాలలోను ఆనకట్ట భద్రతకు సంబంధించిన సంస్థాగత వ్యవస్థను బలపరచడం తో పాటు,
iii. ఎంపిక చేసిన ఆనకట్టల, సంబంధిత నిర్మాణాల నిర్వహణ కోసం వాటి రాబడిని పెంచే చర్యలను అన్వేషించడం.
పైన పేర్కొన్న లక్ష్యాలను సాధించడానికి డిఆర్ఐపి రెండో దశ, మూడో దశ లలో ఈ క్రింద పేర్కొన్న అంశాలను లెక్కలోకి తీసుకొన్నారు.
a. ఆనకట్టలు, వాటితో సంబంధం కలిగిన నిర్మాణాలకు మెరుగులు దిద్దడం,
b. ఆనకట్ట భద్రతకు సంబంధించిన వ్యవస్థాపరమైన పటిష్టతకు ఉద్దేశించిన చర్యలను చేపట్టడం.
c. ఎంపిక చేసిన కొన్ని ఆనకట్టల నిర్వహణ కోసం ఆదాయ మార్గాలను అన్వేషించడం, అలాగే
d. ప్రాజెక్టు నిర్వహణ.
ఈ పథకంలో భాగంగా దేశవ్యాప్తంగా ప్రస్తుతం ఉన్న 736 ఆనకట్టల ను సమగ్ర ప్రాతిపదికన పునర్ వ్యవస్థీకరించడం జరుగుతుంది. దీనికి గాను అమలు సంస్థ వారీగా పరిశీలించే ఆనకట్టల తాలూకు వివరాలు ఈ క్రింద పేర్కొన్న విధంగా ఉన్నాయి:
|
|
క్రమ సంఖ్య
|
|
రాష్ట్రం/ఏజెన్సీ
|
|
ఆనకట్టల సంఖ్య
|
|
1
|
|
ఆంధ్ర ప్రదేశ్
|
|
31
|
|
2
|
|
భాఖ్ డా బియాస్ మేనేజ్ మెంట్ బోర్డు 
|
|
2
|
|
3
|
|
ఛత్తీస్ గఢ్
|
|
5
|
|
4
|
|
కేంద్ర జల సంఘం
|
|
|
|
5
|
|
దామోదర్ వేలీ కార్పొరేషన్
|
|
5
|
|
6
|
|
గోవా
|
|
2
|
|
7
|
|
గుజరాత్
|
|
6
|
|
8
|
|
ఝార్ ఖండ్
|
|
35
|
|
9
|
|
కర్నాటక
|
|
41
|
|
10
|
|
కేరళ
|
|
28
|
|
11
|
|
మధ్య ప్రదేశ్
|
|
27
|
|
12
|
|
మహారాష్ట్ర
|
|
167
|
|
13
|
|
మణిపుర్
|
|
2
|
|
14
|
|
మేఘాలయ
|
|
6
|
|
15
|
|
ఒడిశా
|
|
36
|
|
16
|
|
పంజాబ్
|
|
12
|
|
17
|
|
రాజస్థాన్
|
|
189
|
|
18
|
|
తమిళ నాడు
|
|
59
|
|
19
|
|
తెలంగాణ
|
|
29
|
|
20
|
|
ఉత్తర్ ప్రదేశ్
|
|
39
|
|
21
|
|
ఉత్తరాఖండ్
|
|
6
|
|
22
|
|
పశ్చిమ బెంగాల్
|
|
9
|
|
|
|
మొత్తం
|
|
736
యువజన వ్యవహారాలు, క్రీడల మంత్రిత్వ శాఖ
యోగాసనాలకు పోటీ క్రీడగా అధికారిక గుర్తింపు
క్రీడగా యోగాసన పోటీతత్వాన్ని పెంచి, ఈ శాస్త్రాన్ని సుసంపన్నం చేసి, ప్రపంచవ్యాప్తంగా విస్తరిస్తుంది ః శ్రీపాద్ నాయక్
ఖేలో ఇండియా, జాతీయ, యూనివర్సిటీ క్రీడలలో పోటీ క్రీడగా యోగాసనాలను ప్రవేశ పెడతాంః కిరణ్ రిజిజు
యోగాసనాలను పోటీ క్రీడగా అధికారికంగా గుర్తిస్తున్నట్టు ఆయుష్ మంత్రిత్వ శాఖ, యువజన వ్యవహారాలు, క్రీడల మంత్రిత్వ శాఖ ప్రకటించాయి. శుక్రవారం నాడు న్యూఢిల్లీలో నిర్వహించిన ఉమ్మడి విలేకరుల సమావేశంలో కేంద్ర ఆయుష్ మంత్రిత్వ శాఖ  సహాయ మంత్రి శ్రీపాద్ నాయక్, కేంద్ర యువజన వ్యవహారాలు, క్రీడల మంత్రిత్వ శాఖ  సహాయమంత్రి కిరణ్ రిజిజు ఈ ప్రకటన చేశారు.
విలేకరుల సమావేశంలో మాట్లాడుతూ, యోగాసనాల మూలాలు భారతీయ యోగ సంప్రదాయంలో ఉన్నాయని, ఈ పోటీలను గత శతాబ్దాల కిందట నుంచే నిర్వహించారన్నారు. నేడు కూడా బహుళ స్థాయిల్లో వీటిని నిర్వహిస్తున్నారని, కానీ జాతీయ స్థాయిలో వాటి ఉనికిని తెలిపేందుకు జరిపే పోటీలకు బలమైన, స్థిరమైన నిర్మాణం ఇంకా ఉద్భవించలేదన్నారు. యోగా రంగంలో భాగస్వాములతో గత 3-4 ఏళ్ళుగా జరిపిన విస్త్రత చర్చల అనంతరం యోగాసనాలను పోటీ క్రీడగా గుర్తించాలన్న నిర్ణయాన్ని ప్రభుత్వం తీసుకుందని చెప్పారు. యోగాసనాలు అనేవి యోగలో సమగ్రమైన, ముఖ్య అంశమని, అది మానసిక, భౌతిక స్వభావాన్ని కలిగి ఉండడం, ఫిట్నెస్, సాధారణ ఆరోగ్యం పట్ల దాని ప్రభావం కారణంగా ప్రపంచవ్యాప్తంగా ప్రాచుర్యాన్ని పొందిందని మంత్రి వివరించారు.
యోగాసనాలు క్రీడగా రూపాంతరం చెందడంతో ఆయా శాస్త్రాలలోకి నూతన వ్యూహాలు, సాంకేతికతలను ప్రవేశపెడతామని తద్వారా మన అథ్లీట్లు, అధికారులు తమ రంగంలో ఫలవంతమైన, సంతృప్తికరమైన కెరీర్ను పొందేందుకు తోడ్పడుతుందన్నారు.
ఈ సందర్భంగా విలేకరులను ఉద్దేశించి మాట్లాడుతూ, యోగాసనాను గుర్తించి పోటీలు నిర్వహించడమన్నది, యోగ పట్ల ప్రపపంచవ్యాప్తంగా ప్రజలకు ఆసక్తి పెరిగేందుకు సహాయపడుతుందని కిరణ్ రిజిజు అభిప్రాయపడ్డారు. యోగాసనాలను పోటీ క్రీడగా స్థిరపరచేందుకు రెండు మంత్రిత్వ శాఖలు సన్నిహితంగా కలిసి పని చేస్తున్నాయన్నారు. యోగాసనాలను ఖేలో ఇండియాలోనూ, యూనివర్సిటీ క్రీడలలోనూ ఒక క్రీడగా జోడించేందుకు యోచిస్తున్నామని, జాతీయ క్రీడలలో కూడా దాని ఉనికి ఉండేలా చూస్తామన్నారు. అయితే, ఏ క్రీడ లక్ష్యం అయినా ఒలింపిక్స్లో చేరడమని, దీర్ఘ ప్రయాణానికి ఇది ప్రారంభమని చెప్పారు. యోగాసనాలు అందమైన, ఆకర్షణీయమై, ప్రాచుర్యం పొందిన క్రీడగా ఉండబోతోందని రిజిజు అన్నారు.
ఆయుష్ కార్యదర్శి ప్రెజెంటేషన్ ఇస్తూ, యోగాసనాలకు నాలుగు ఈవెంట్లు, 7 కేటగిరీలలో 51 మెడళ్ళు ఉండబోతున్నాయన్నారు. స్త్రీ, పురుషులిద్దరికీ ఉద్దేశించిన ప్రతిపాదిత ఈవెంట్లలో సంప్రదాయ యోగాసనాలు, కళాత్మక యోగాసన , కళాత్మక యోగాసన , లయబద్ధమైన యోగాసన , ఫ్రీ ఫ్లో/ బృంద యోగాసనాలు, వ్యక్తిగత ఆల్ రౌండ్ చాంపియన్షిప్, టీం చాంపియన్ షిప్ ఉంటాయని వివరించారు.
యోగాసన క్రీడ భవిష్యత అభివృద్ధి, మార్గదర్శకతకు దిగువన పేర్కొన్న కార్యకలాపాలు భాగంగా ఉంటాయని కార్యదర్శి తెలిపారుః
జాతీయ వ్యక్తిగత యోగాసన క్రీడ చాంపియన్ షిప్  అన్న పైలట్ యోగాసన పోటీలను 2021 మొదట్లో నిర్వహించనున్నారు.
యోగాసన క్రీడకు పోటీలు, ఈవెంట్లు, కార్యక్రమాలకు సంబంధించిన వార్షిక కేలెండర్ ప్రారంభం
యోగాసన చాంపియన్ షిప్కు ఆటోమేటెడ్ స్కోరింగ్ వ్యవస్థ అభివృద్ధి
పోటీల కోచ్లకు, రిఫరీలకు. జడ్జీలకు, డైరెక్టర్లకు ప్రత్యేక కోర్సులు
క్రీడాకారులకు కోచింగ్ క్యాంపులు
క్రీడాకారులకు, నిపుణులకు, సాదన చేసేవారికి కెరీర్, సామాజిక హోదా కల్పించి, ఉత్తమ యోగాసన క్రీడాకారులను సృష్టించేందుకు యోగాసన లీగ్ ప్రారంభం
జాతీయ క్రీడలలోనూ, ఖేలో ఇండియా, అంతర్జాతీయ క్రీడలలో యోగాసనాలను ఒక క్రీడగా ప్రవేశపెట్టడం
యోగాసన అథ్లీట్లకు ఉద్యోగావకాశాలను సృష్టించేందుకు చర్యలు.
మహిళా, శిశు అభివృద్ధి మంత్రిత్వ శాఖ
మాతృత్వం వయస్సు, ఎంఎంఆర్ ను తగ్గించాల్సిన అవసరాలు, పోషక స్థాయిల మెరుగుదల వంటి సమస్యలకు సంబంధించిన విషయాలను పరిశీలించడానికి టాస్క్ ఫోర్స్ ఏర్పాటు
శ్రీమతి జయ జైట్లీ నేతృత్వంలోని టాస్క్ ఫోర్స్ 2020 జూలై 31 లోగా తన నివేదికను సమర్పించనుంది
దాని సిఫారసులకు మద్దతు ఇవ్వడానికి ప్రస్తుత చట్టాల స్థానంలో కొత్త చట్టాలు, సవరణలను ఇది సూచిస్తుంది; ఈ సిఫార్సులను అమలు చేయడానికి సమయపాలనతో వివరణాత్మక రోల్-అవుట్ ప్రణాళికను రూపొందిస్తారు
మాతృత్వం వయస్సు, ఎంఎంఆర్ ను తగ్గించాల్సిన అవసరాలు, పోషక స్థాయిల మెరుగుదల వంటి సమస్యలకు సంబంధించిన విషయాలను పరిశీలించడానికి కేంద్ర ప్రభుత్వం 2020 జూన్ 4న టాస్క్ ఫోర్స్ ఏర్పాటు చేస్తూ గెజెట్ నోటిఫికేషన్ జారీ చేసింది.
కేంద్ర ఆర్థిక మంత్రి, పార్లమెంటులో 2020-21 బడ్జెట్ ప్రసంగంలో ఇలా అన్నారు, “ 1929 నాటి శారదా చట్టాన్ని సవరించడం ద్వారా మహిళల వివాహ వయస్సు 1978 లో పదిహేనేళ్ళ నుండి పద్దెనిమిది సంవత్సరాలకు పెరిగింది, భారతదేశం మరింత అభివృద్ధి చెందుతున్నప్పుడు, మహిళలు ఉన్నత విద్య, వివిధ వృత్తుల్లో ఎదగడానికి అవకాశాలు పెరిగాయి. ఎంఎంఆర్ ను తగ్గించడంతో పాటు పోషకాహార స్థాయిని మెరుగుపరచాల్సిన అవసరాలు ఉన్నాయి. ఈ నేపథ్యంలోనే మాతృత్వంలోకి ప్రవేశించే అమ్మాయి వయస్సు కి సంబంధించిన మొత్తం సమస్యను చూడాలి. ఆరునెలల వ్యవధిలో దాని సిఫారసులను సమర్పించే టాస్క్ఫోర్స్ను నియమించాలని నేను ప్రతిపాదించాను .. ” .
టాస్క్ ఫోర్క్ కూర్పు ఇలా ఉంది :
1. శ్రీమతి జయ జైట్లీ  - చైర్పర్సన్
2. డాక్టర్ వినోద్ పాల్, సభ్యుడు , నీతి ఆయోగ్ - సభ్యుడు 
3. కార్యదర్శి, ఆరోగ్యం, కుటుంబ సంక్షేమం మంత్రిత్వ శాఖ - సభ్యుడు 
4. కార్యదర్శి, మహిళలు శిశు అభివృద్ధి మంత్రిత్వ శాఖ - సభ్యుడు 
5. కార్యదర్శి, ఉన్నత విద్య శాఖ - సభ్యుడు 
6. కార్యదర్శి, పాఠశాల విద్య, అక్షరాశ్యత శాఖ - సభ్యుడు 
7. కార్యదర్శి, శాసన విభాగం - సభ్యుడు 
8. శ్రీమతి. నజ్మా అక్తర్  - సభ్యులు.
9. శ్రీమతి వసుధ కామత్  - సభ్యుడు
10. డా. దీప్తి షా  - సభ్యుడు
టాస్క్ ఫోర్స్ ఉల్లేఖన నిబంధనలు ఈ క్రింది విధంగా ఉన్నాయి:
i.  ఆరోగ్యం, వైద్య శ్రేయస్సు, తల్లి- నెలనిండని శిశువు/ శిశు / పిల్లల పోషక స్థితి, గర్భధారణ సమయంలో, పుట్టినప్పుడు మరియు తరువాత ,  శిశు మరణాల రేటు , ప్రసూతి మరణాల రేటు , మొత్తం సంతానోత్పత్తి రేటు , పుట్టినప్పుడు సెక్స్ నిష్పత్తి , చైల్డ్ సెక్స్ రేషియో   ఆరోగ్యం, పోషణకు సంబంధించిన ఇతర అంశాలు.
ii) మహిళల్లో ఉన్నత విద్యను ప్రోత్సహించే చర్యలను సూచించడం
iii)టాస్క్ ఫోర్స్ సిఫారసులకు మద్దతు ఇవ్వడానికి తగిన చట్టాలు, ఇప్పటికే ఉన్న చట్టాలలో సవరణలను సూచించడం
iv) టాస్క్ ఫోర్స్ సిఫారసులను అమలు చేయడానికి సమయపాలనతో కూడిన ప్రణాళిక
v) టాస్క్ ఫోర్స్ ఇతర నిపుణులను దాని సమావేశాలకు ఆహ్వానించవచ్చు
vi) టాస్క్ ఫోర్స్ కి నీతి ఆయోగ్ సెక్రటేరియల్ సహాయం అందిస్తుంది. 2020 జూలై 31 లోగా తన నివేదిక అందజేస్తుంది.
ప్రధాన మంత్రి కార్యాలయం
ఏశియాన్ గేమ్స్లో మొట్టమొదటిసారి ఆడుతూ పసిడి పతకాన్ని గెలిచిన పురుషుల క్రికెట్ జట్టు కు అభినందనలనుతెలిపిన ప్రధాన మంత్రి
హాంగ్ ఝోవు లో ఏశియాన్ గేమ్స్ లో మొట్టమొదటిసారి గా ఆడుతూ, బంగారు పతకాన్ని చేజిక్కించుకొన్న పురుషుల క్రికెట్ జట్టు ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఎక్స్ మాధ్యం లో -
‘‘మన పురుషుల క్రికెట్ జట్టు ఏశియాన్ గేమ్స్ లో ఆడడం మొదలుపెట్టి స్వర్ణ పతకాన్ని గెలిచింది. ఈ చరిత్రాత్మకమైనటువంటి విజయాన్ని సాధించినందుకు గాను మన అసాధారణ క్రికెటర్ లకు ఇవే హృదయ పూర్వకమైనటువంటి అభినందన లు. వారి యొక్క మక్కువ మరియు వారి యొక్క టీమ్ వర్కు దేశ ప్రజల ను మరొక్క మారు గర్వపడేటట్లు గా చేశాయి. వారికి మెరుగైనటువంటి భవిష్యత్తు లభించాలి అని కోరుకుంటూ, శుభాకాంక్షల ను వ్యక్తం చేస్తున్నాను.’’ అని వ్రాశారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 168.08 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.81 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,68,08,95,505
|
|
అందుబాటులోని నిల్వలు
|
|
11,81,50,461
168.08 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.81 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
క్వాంటమ్ కంప్యూటింగ్లో పరస్పర సహకారం సహకారం, వర్చువల్ సెంటర్ ఆఫ్ ఎక్సలెన్స్ ఏర్పాటుపై సాధ్యాసాధ్యాలను చర్చించిన భారత్, ఫిన్లాండ్
క్వాంటం కంప్యూటింగ్లో సహకారం, వర్చువల్ సెంటర్ ఆఫ్ ఎక్సలెన్స్ ను ఏర్పాటు చేసేందుకు రూపొందించిన కార్యాచరణ ప్రణాళిక పై భారతదేశం మరియు ఫిన్లాండ్ దేశాల ప్రతినిధులు చర్చించారు. శాస్త్ర సాంకేతిక మంత్రిత్వ శాఖ ఏర్పాటు చేసిన రౌండ్ టేబుల్ సమావేశంలో రెండు దేశాల ప్రతినిధులు పాల్గొన్నారు.
రౌండ్ టేబుల్ సమావేశంలో ప్రతినిధులను ఉద్దేశించి మాట్లాడిన శాస్త్ర సాంకేతిక మంత్రిత్వ శాఖ కార్యదర్శి డాక్టర్ ఎస్. చంద్రశేఖర్ “ప్రత్యేకంగా మానవజాతి, ప్రపంచ శ్రేయస్సుకు ఉపకరించే విధంగా క్వాంటం సైన్స్ మరియు సాంకేతికతను అభివృద్ధి చేయడంలో సహాయపడే విద్యా మరియు పారిశ్రామిక భాగస్వాములను సహకారం పొందడానికి రెండు దేశాలు ప్రయత్నిస్తున్నాయి. సాధ్యమైనంత తక్కువ సమయంలో ప్రపంచ స్థాయి అత్యుత్తమ సాంకేతిక పరిజ్ఞానాన్ని అభివృద్ధి చేసే అంశానికి రెండు దేశాలు కృషి చేస్తున్నాయి ” అని పేర్కొన్నారు.
ఈ రంగంలో రెండు దేశాల బలాలు, లోటుపాట్లను గుర్తించాలని ప్రతినిధులకు డాక్టర్ చంద్రశేఖర్ సూచించారు. రెండు దేశాల బలాలు మరియు బలహీనతలు గుర్తించి బలహీనతలను అధిగమించడానికి ఒక ప్రణాళిక రూపొందించేందుకు కలిసి పనిచేయాలని ఆయన అన్నారు.
సమావేశానికి ముందు క్వాంటమ్ కంప్యూటింగ్పై ఇండో-ఫిన్నిష్ వర్చువల్ నెట్వర్క్ సెంటర్ ఏర్పాటు కోసం రెండు దేశాల ప్రతినిధులు ఒక ఒప్పందంపై సంతకాలు చేశారు. కేంద్ర శాస్త్ర సాంకేతిక, ప్రజా ఫిర్యాదులు, సిబ్బంది వ్యవహారాలు, పెన్షన్లు, భూ శాస్త్రం,అంతరిక్ష శాఖ సహాయ  మంత్రి డాక్టర్ జితేంద్ర సింగ్, దేశంలో పర్యటిస్తున్న ఫిన్లాండ్ ఆర్థిక వ్యవహారాల శాఖ మంత్రి శ్రీ మికా లింటిలా సమక్షంలో ఒప్పందాలపై రెండు దేశాల ప్రతినిధులు సంతకాలు చేశారు.
శాస్త్రీయ పర్యావరణ వ్యవస్థ మరియు బలమైన ఐటీ వ్యవస్థలను రెండు దేశాలు పరస్పరం అందించుకోవాలని ఫిన్లాండ్ ఆర్థిక వ్యవహారాలు మరియు ఉపాధి మంత్రిత్వ శాఖ అండర్-సెక్రెటరీ శ్రీ పెట్రి పెల్టోనెన్ సూచించారు. ఫిన్లాండ్, భారతదేశంలో అందుబాటులో ఉన్న అత్యుత్తమ విధానాలను రెండు దేశాలు పరస్పర సహకారంతో వినియోగించి లక్ష్యాలను సాధించాలని ఆయన అన్నారు.
రెండు దేశాల మధ్య కుదిరిన అవగాహన వల్ల సూపర్ కంప్యూటింగ్ పరికరాలు, సెన్సార్లు, సమాచార, అంతరిక్ష సాంకేతికతలు అభివృద్ధి, ఉత్పత్తి, పరిశోధన అంశాలకు దోహద పడుతుందని శాస్త్ర సాంకేతిక మంత్రిత్వ శాఖ సలహాదారు డాక్టర్ కె.ఆర్. మురళీ మోహన్ అన్నారు. నేషనల్ మిషన్ ఫర్ ఇంటర్ డిసిప్లినరీ సైబర్-ఫిజికల్ సిస్టమ్స్ మరియు క్వాంటమ్ ఎనేబుల్డ్ సైన్స్ అండ్ టెక్నాలజీ  ప్రోగ్రామ్ ద్వారా కార్యక్రమాలను అమలు చేసేందుకు రెండు దేశాలకు గల అవకాశాలను ఆయన వివరించారు.
క్వాంటమ్ కంప్యూటింగ్ రంగంలో తమ దేశంలో అందుబాటులో ఉన్న సౌకర్యాలు, వారసత్వం,, నిధులు, ఆవిష్కరణల-ఆధారిత పరిశ్రమ వివరాలను ఫిన్లాండ్ ఎంబసీ, ఎడ్యుకేషన్ & సైన్స్, కౌన్సెలర్, డాక్టర్ మికా టిర్రోనెన్ వివరించారు. తమ దేశం బలమైన క్వాంటమ్ వ్యవస్థను కలిగి ఉందని అన్నారు.
ప్రధాన మంత్రి కార్యాలయం
గుజరాత్ దివస్ నాడు గుజరాత్ ప్రజలకు శుభాకాంక్షలు తెలిపిన ప్రధాన మంత్రి
గుజరాత్ ప్రజలకు వారి రాష్ట్రావతరణ దినం నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘గుజరాత్ దివస్ సందర్భంగా ఇవే శుభాకాంక్షలు. నిరాడంబరత మరియు నవ పారిశ్రామిక అభినివేశానికి గాను ఈ రాష్ట్ర ప్రజలు పేరెన్నికగన్నారు. మన దేశ చరిత్ర లో, ప్రత్యేకించి స్వాతంత్య్ర ఉద్యమ కాలం లో గుజరాత్ ప్రముఖమైన తోడ్పాటు ను అందించింది. భారతదేశం యొక్క పురోగతి కి ఉత్తేజాన్ని అందించడాన్ని గుజరాత్ కొనసాగించుగాక’’ అని ప్రధాన మంత్రి తన సందేశంలో పేర్కొన్నారు.
(
ఆర్థిక మంత్రిత్వ శాఖ
‘మేరే సప్నో కా భారత్’ అనే అంశంపై ఢిల్లీ కస్టమ్స్ విభాగం పిల్లలకు పెయింటింగ్/డ్రాయింగ్ పోటీని నిర్వహించింది. ఆజాదీ కా అమృత్ మహోత్సవ్ కింద ఐకానిక్ వీక్ వేడుకల్లో భాగంగా ఈ కార్యక్రమం తూర్పు కిద్వాయ్ నగర్లోని దర్యాఖాన్ పార్క్తో పాటు రాజోక్రిలోని గవర్నమెంట్ సీనియర్ సెకండరీ స్కూల్ లో నిర్వహించారు.
ఆజాదీ కా అమృత్ మహోత్సవ్లో ఐకానిక్ వీక్ వేడుకల్లో భాగంగా ఢిల్లీ కస్టమ్స్ 10.06.2022న ‘మేరే సప్నో కా భారత్’ అనే అంశంపై పిల్లల కోసం పెయింటింగ్/డ్రాయింగ్ పోటీని నిర్వహించింది.
5 నుంచి 10 ఏళ్లు మరియు 11 నుంచి 16 ఏళ్ల మధ్య 2 విభాగాల్లో నిర్వహించిన ఈ పోటీలో దాదాపు 300 మంది పిల్లలు ఉత్సాహంగా పాల్గొన్నారు.
ఈ థీమ్ పిల్లలను తమ దేశ అభివృద్ధితో అనుసంధానించడానికి మరియు దేశ నిర్మాణంలో వారిని చురుకైన సహాయకులుగా చేయడానికి ఉద్దేశించబడింది. ఈ 75వ స్వాతంత్ర్య సంవత్సరంలో సుసంపన్నమైన సాంస్కృతిక చరిత్ర మరియు స్వాతంత్ర్య పోరాట ఆదర్శాలతో గర్వించదగిన అనుబంధాన్ని తెలియజేయడం కూడా దీని ఉద్దేశ్యం. తద్వారా పిల్లలు మరియు పౌరులు భారతదేశ పౌరులుగా మనం ఆనందించే స్వేచ్ఛ & అధికారాలకు విలువనివ్వగలరు.
ఇది పిల్లలను వినూత్నంగా ఆలోచించేలా ప్రోత్సహించడానికి మరియు వారి చుట్టూ ఉన్న సమస్యలకు పరిష్కారాలను కనుగొనడానికి కూడా ప్రయత్నిస్తుంది.
పిల్లలు ‘మేరే సప్నో కా భారత్’ అనే థీమ్పై చాలా సృజనాత్మకంగా మరియు రంగురంగుల పెయింటింగ్స్/డ్రాయింగ్లు వేశారు. ప్రపంచాన్ని భవిష్యత్తు వైపు నడిపించే స్వచ్ఛమైన, పర్యావరణపరంగా సంపన్నమైన, సాంకేతికంగా అభివృద్ధి చెందిన, న్యాయమైన మరియు సమానత్వ దేశాన్ని వారు కోరుకుంటారని మరియు కోరుకుంటున్నారని పెయింటింగ్లు ప్రదర్శించాయి. పిల్లలందరికీ డ్రాయింగ్ మెటీరియల్స్ మరియు ఫలహారాలు అందించారు.
విజేతలకు సర్టిఫికెట్లు, ట్రోఫీలు, బహుమతులు అందజేశారు. ఈ కార్యక్రమానికి చిన్నారులతో పాటు స్థానికుల నుండి విశేష స్పందన లభించింది. చీఫ్ కమీషనర్ శ్రీ సుర్జిత్ భుజబల్ మరియు ప్రిన్సిపల్ కమీషనర్ శ్రీమతి సిమ్మి జైన్ చిన్నారులతో మాట్లాడి బహుమతులు అందజేశారు.
ఆజాదీ కా అమృత్ మహోత్సవ్ ఐకానిక్ వీక్ వేడుకల్లో భాగంగా ఢిల్లీ కస్టమ్స్ ద్వారా ‘పరోక్ష పన్నులు’ అనే అంశంపై అధికారులు & సిబ్బందికి స్లోగన్ రైటింగ్ పోటీని నిర్వహించారు. ఈ కార్యక్రమం సహకారాన్ని మరియు ఎస్ప్రిట్-డి-కార్ప్స్ను ప్రోత్సహించడానికి ఇంటర్-కమిషనరేట్ పోటీగా నిర్వహించబడింది. 75 మందికి పైగా అధికారులు పాల్గొన్నారు. పరోక్ష పన్నులు ఎల్లప్పుడూ దేశానికి ప్రధాన ఆదాయ వనరుగా ఉన్నాయి, ఇది దేశ అభివృద్ధి కార్యకలాపాలకు ఉపయోగించబడుతుంది. ఈ థీమ్ దేశ నిర్మాణంలో పరోక్ష పన్నుల పాత్ర పట్ల అధికారులను ప్రేరేపించడానికి మరియు దేశం ముందు గర్వంగా ప్రకటించడానికి ప్రయత్నిస్తుంది. విజేతలకు సర్టిఫికెట్లు & ట్రోఫీలతో సత్కరించారు.
కార్పొరేట్ వ్యవహారాల మంత్రిత్వ శాఖ
కాంపిటిశన్ కమిశన్ ఆఫ్ ఇండియా కు మరియు ఈజిప్శన్ కాంపిటిశన్ అథారిటి కి మధ్య అవగాహన పూర్వక ఒప్పందం పై సంతకాల కు ఆమోదం తెలిపినమంత్రిమండలి
కాంపిటిశన్ కమిశన్ ఆఫ్ ఇండియా  కు మరియు ఈజిప్శన్ కాంపిటిశన్ అథారిటి  కి మధ్య అవగాహన పూర్వక ఒప్పందం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రిమండలి సమావేశం ఆ సంతకాల కు ఆమోదాన్ని తెలియ జేసింది.
అమలు సంబంధి వ్యూహం మరియు లక్ష్యాలు:
ఈ ఎంఒయు సమాచారాన్ని ఇచ్చి పుచ్చుకోవడం, ఉత్తమం అయినటువంటి అభ్యాసాల ను పరస్పరం వెల్లడి చేసుకోవడం, వేరు వేరు సామర్థ్య నిర్మాణ కార్యక్రమాల మార్గాల లో కాంపిటిశన్ లా ఎండ్ పాలిసీ లో సహకారాన్ని బలోపేతం చేసుకోవడంతో పాటుగా తత్సంబంధి ప్రోత్సాహాన్ని లక్షిస్తున్నది. ఈ ఎంఒయు సిసిఐ కి, ఇసిఎ కు మధ్య ఉన్నటువంటి సంబంధాల ను అభివృద్ధి పరచడం మరియు పటిష్ట పరచడం అనే లక్ష్యాల ను కూడా కలిగివుంది. ఈ ఎంఒయు ను ఉభయ పక్షాలు సంబంధి కాంపిటిశన్ లా యొక్క అమలు లో వాటి వాటి న్యాయాధికార పరిధుల లో వాటి అనుభవాన్ని ఒక పక్షాని కి మరొక పక్షం వెల్లడి చేసుకోవడం ద్వారాను, సాంకేతిక పరమైనటువంటి సహకారాన్ని అందించుకోవడం ద్వారా ను ఆ అనుభవాల నుండి నేర్చుకొని అమలు పరచాలనే మరొక లక్ష్యాన్ని కూడా కలిగివుంది.
ప్రభావం:
అమలు సంబంధి కార్యక్రమాల యొక్క ఆదాన ప్రదానం ద్వారా ఈ ఎంఒయు సిసిఐ కి అవతలి పక్షం అయిన ఈజిప్టు లోని కాంపిటిశన్ ఏజెన్సీ యొక్క అనుభవాన్నుండి పాఠాల ను నేర్చుకోవడాని కి వీలు ను కల్పించనుంది; అదే జరిగితు సిసిఐ 2002 వ సంవత్సరం నాటి కాంపిటిశన్ యాక్టు యొక్క అమలు ను మెరుగు పరచడం సాధ్య పడుతుంది. తత్పర్యవసానాలు వినియోగదారుల కు విశాలమైన ప్రయోజనాల ను అందించడం తో పాటు సమానత్వాన్ని మరియు సమ్మిళితత్వాన్ని ప్రోత్సహించ గలుగుతాయి.
పూర్వరంగం:
2 సిసిఐ కి 002 సంవత్సరం నాటి కాంపిటిశన్ యాక్టు లోని 18 వ సెక్శను ఏదైనా విదేశం లో సదరు చట్టం లో భాగం గా తన విధుల ను మరియు కర్తవ్యాల ను నెరవేర్చడం కోసం ఆ దేశం లోని ఏదైనా ఏజెన్సీ తో ఒక అవగాహన పత్రం గాని లేదా సర్దుబాటు ను గాని కుదుర్చుకొనేందుకు అనుమతి ని ఇస్తున్నది. ఆ ప్రకారం, ప్రస్తుత ప్రతిపాదన సిసిఐ మరియు ఇజిఎ ల మధ్య ఎంఒయు పై సంతకాల కు రంగాన్ని సిద్ధం చేసింది.
ఆర్థిక మంత్రిత్వ శాఖ
కోవిడ్ -19 మహమ్మారి సమయంలో పన్ను చెల్లింపుదారులకు ఇప్పటివరకూ 71,229 కోట్ల రూపాయలు తిరిగి చెల్లించిన సిబిడిటి.
ప్రత్యక్ష పన్నుల కేంద్ర బోర్డు  ,2020 జూలై 11 వ తేదీ నాటికి 21.24 లక్షలకు పైగా కేసులకు సంబందించి 71,229 కోట్ల రూపాయలను పన్ను చెల్లింపుదారులకు తిరిగి చెల్లించింది. కోవిడ్ -19 మహమ్మారి సమయంలో పన్నుచెల్లింపుదారులకు లిక్విడిటీ అందుబాటులో ఉండేలా సహాయపడేందుకు ఈ చర్య తీసుకుంది. పెండింగ్ లో ఉన్న ఆదాయపన్ను రిఫండ్లను వీలైనంత త్వరగా తిరిగి చెల్లించాలని కేంద్ర ప్రభుత్వం 2020 ఏప్రిల్ 8న నిర్ణయం తీసుకున్నదానికి అనుగుణంగా ఈచర్యలు చేపట్టారు.
కోవిడ్ -19 సమయంలో 1.45 లక్షల కేసులకు సంబంధించి కార్పొరేట్ పన్ను రిఫండ్ 46,626 కోట్ల రూపాయలు, 19.79 లక్షల కేసులలో ఆదాయపన్ను రిఫండ్ 24, 603 కోట్ల రూపాయలను పన్ను చెల్లింపుదారులకు చెల్లించడం జరిగింది.
పన్ను చెల్లింపుదారులకు ఎలాంటి ఇబ్బందులు లేకుండా పన్నుసంబంధిత సేవలు అందించడానికి ప్రభుత్వం ప్రత్యేక శ్రద్ధ తీసుకుంటున్నట్టు సిబిడిటి తెలిపింది. ప్రస్తుత కోవిడ్ -19 మహమ్మారి సమయంలో చాలా మంది పన్ను చెల్లింపుదారులు తమకు రావలసిన పన్ను రిఫండ్లు, టాక్స్ డిమాండ్లు వీలైనంత త్వరగా తుది దశకు చేరుకుంటాయని ఎదురుచూస్తూ వస్తున్నారు.
టాక్సు డిమాండ్ లకు సంబంధించిన రిఫండ్ సంబంధిత అంశాలను ప్రాధాన్యతా ప్రాతిపదికన చేపడుతున్నట్టు , ఇది 2020 ఆగస్టు 31 లో పూర్తికానున్నట్టు సిబిడిటి స్పష్టం చేసింది. దిద్దుబాట్లకు సంబంధించిన అన్ని దరఖాస్తులు, అప్పీలు ఆర్డర్లను ఐటిబిఎ పై అప్లోడ్ చేయనున్నారు. సవరణలు, అప్పీలు పనులన్నీ ఐటిబిఏ ద్వారానే చేయాలని నిర్ణయించారు.
పన్ను చెల్లింపుదారులు, తమ రిఫండ్లు సత్వరం ప్రాసెస్ చేయడానికి ఐ-టి విభాగం పంపిన ఈమెయిల్స్కు వెంటనే సమాధానం ఇవ్వాలని సూచించడం జరిగింది. ఈవిషయంలో పన్ను చెల్లింపుదారు నుంచి వచ్చే సత్వర సమాచారం , ఐటి రిఫండ్ లను త్వరగా ప్రాసెస్ చేయడానికి వీలు కలిగిస్తుంది. చాలామంది పన్ను చెల్లింపుదారులు దిద్దుబాట్లు, అప్పీలు, లేదా టాక్స్ క్రెడిట్కు సంబంధించి తమ సమాధానాలను ఎలక్ట్రానిక్ పద్ధతిలోనే సమర్పించారు . వీటిని నిర్ణీత కాలవ్యవధిలొగా పరిశీలిస్తారు. అన్ని రిఫండ్లను ఆన్లైన్ ద్వారా నేరుగా పన్ను చెల్లింపుదారుల ఖాతాలలోజమచేయడం జరిగింది.